આમ તો હરિયાણાના રેવાડીમાં રહેતા સુલતાન અલી ખાન (સલમાન ખાન)ને DTH કેબલનો ધંધો, પણ જ્યારથી તેણે કુસ્તીબાજ આરફા (અનુષ્કા શર્મા)ને જોઈ ત્યારથી તેના દિમાગના સિગ્નલ ખોરવાઈ ગયા. દિલમાં બસ પ્રેમની જ ચૅનલ ચાલવા માંડી. ત્યાં જ આરફાએ પ્રેમનો પ્લગ ખેંચીને ભાઈનો ઈગો હર્ટ કરી નાખ્યો. આઇડેન્ટિટી પર સવાલ ઊઠે એટલે પછી ભાઈ બર્દાશ્ત કરે? બૉડી તો માશાઅલ્લાહ હતી જ, બસ એક જ મહિનામાં કેબલવાળામાંથી બળવાળા બાહુબલિ બનીને બતાવી દીધું અને છેક ઑલિમ્પિક્સ સુધીના મેડલ જીતી લીધા. મેડલની સાથે આરફાનું દિલ પણ જિતાઈ ગયું. લેકિન બૉડીને બદલે ભાઈના દિમાગમાં ચરબી ચડી અને કહાની મેં ટ્વિસ્ટ.